**ADATKEZELÉSI TÁJÉKOZTATÓ**

A CIL Babér Kft. etikai/jogsértés bejelentések adatkezeléséről

Az adatkezelés a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 EU rendeletnek (a továbbiakban: GDPR vagy Általános Adatvédelmi Rendelet), az információs önrendelkezési jogról és az információszabadságról szóló 2011. évi CXII. törvénynek (a továbbiakban: Infotv.) rendelkezéseinek megfelelően történik.

A CIL Babér Kft. (székhely: 1051 Budapest, Nádor utca 16., továbbiakban: Társaság) a panaszokról, közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban: Bejelentésekről szóló törvény) az Etikai Kódexben meghatározott értékek lehetséges megsértésének, valamint a Bejelentésekről szóló törvényben hivatkozott jogsértések bejelentésére alkalmas visszaélés- bejelentési rendszert működtet.

A Társaság minden esetben biztosítja az általa kezelt személyes adatok tekintetében az adatkezelés jogszerűségét és célhoz kötöttségét. A tájékoztató célja, hogy az Etikai bejelentési rendszerről szóló ügyviteli utasításban rögzített visszaélés- bejelentési eljárás során a bejelentést tevő és a bejelentéssel érintett magánszemélyek (a továbbiakban együttesen: Érintett) teljeskörű tájékoztatást kapjanak személyes adataik kezeléséről.

A Társaság fenntartja a jogot jelent tájékoztató módosítására, az ezzel kapcsolatos értesítésről a módosított Tájékoztató honlapon történő közzétételével gondoskodik.

1. **AZ ADATKEZELŐ NEVE ÉS ELÉRHETŐSÉGE**

Az adatkezelő neve: CIL Babér Kft.

Székhelye: 1051 Budapest, Nádor utca 16.

E-mail címe: adatvedelem[@otpfm.hu](mailto:informacio@otpbank.hu)

Telefonszáma: +36 1 298 4641

1. **AZ ADATKEZELŐ ADATVÉDELMI ELÉRHETŐSÉGEI**

Postacíme: 1131 Budapest, Babér utca 9.

E-mail címe: adatvedelem[@otpfm.hu](mailto:informacio@otpbank.hu)

1. **SZEMÉLYES ADATOK FORRÁSA**

A Társaság az Érintett személyes adatait – az Érintett, s azon belül elsősorban a bejelentő általi adatszolgáltatáson felül – a következő forrásokból is gyűjtheti:

1. az Érintettre vonatkozó adatot tartalmazó nyilvános, illetve – jogának vagy jogos érdekének igazolása esetén – bárki számára hozzáférhető nyilvántartási rendszerekből;

|  |  |  |  |
| --- | --- | --- | --- |
| **ADATKEZELÉS CÉLJA** | **ADATKEZELÉS JOGALAPJA** | **ÉRINTETTEK ÉS KEZELT ADATOK KÖRE** | **ADATOK TÁROLÁSÁNAK IDŐTARTAMA** |
| A Társaság az Érintett személyes adatait az Etikai bejelentési rendszer működtetése, és ennek keretében a valós vagy vélt etikai vétségre, jogsértésre vonatkozó bejelentések fogadása, kivizsgálása és a szükséges intézkedések megtétele céljából kezeli. | Az adatkezelés jogalapja a GDPR 6. cikk (1) bekezdés c) pontja szerint az adatkezelőre vonatkozó jogi kötelezettség teljesítése  a Bejelentésekről szóló törvény 18. § (1) bekezdése alapján. | A Társaság a bejelentést tevő és a bejelentéssel érintett magánszemélyek személyes adatainak az alábbi főbb csoportjait kezeli:   * 1. a bejelentést tevő által a bejelentésben megadott adatok, így különösen:      + személyazonosításhoz szükséges adatok,      + kapcsolattartáshoz szükséges adatok,      + a bejelentésben megadott, a bejelentőre, a bejelentéssel érintett személyre vonatkozó vagy vele kapcsolatba hozható egyéb olyan tények, körülmények, amelyek a bejelentés kivizsgálása szempontjából lényegesek;   2. fénykép-, vagy képfelvétel; valamint   3. a bejelentő által a telefonon tett szóbeli bejelentés esetén a Társaság által rögzített hangfelvétel. | A Társaság a visszaélés- bejelentéssel, és a bejelentés alapján folytatott vizsgálattal, továbbá a megtett intézkedésekkel kapcsolatos adatokat az utolsó vizsgálati cselekmény vagy intézkedés befejezésétől számított öt évig őrzi meg, azt követően törli. |

1. a Társaság rendelkezésére álló, az adott bejelentés kivizsgálásához szükséges adatokat tartalmazó nyilvántartási rendszerekből.

Az etikai bejelentési rendszerben különleges adatok[[1]](#footnote-2) kezelésére nem kerül sor.

1. **A** **SZEMÉLYES ADATOK CÍMZETTJEI**

Címzettnek tekinthető az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e.

A Társaság a Bejelentésekről szóló törvény alapján esetileg továbbíthatja a bejelentés kivizsgálásához elengedhetetlenül szükséges személyes adatokat, amennyiben a bejelentés kivizsgálásában bejelentővédelmi ügyvéd működik közre.

A Társaság az Európai Unió területén székhellyel rendelkező, valamint harmadik országban székhellyel rendelkező, OTP csoporthoz tartozó társaság első számú vezetőivel, vezető állású személyeivel, illetve vezető tisztségviselőivel kapcsolatos bejelentéseket, és a bejelentésben megadott, Érintettre vonatkozó személyes adatokat a bejelentés kivizsgálása céljából továbbítja az Európai Unió területén, valamint harmadik országban székhellyel rendelkező, OTP csoporthoz tartozó társaságnak. Az adattovábbítás jogalapja a Társaságnak vagy az OTP Csoporthoz tartozó ezen társaságnak az etikus üzleti működéséhez és etikai értékeinek védelméhez fűződő jogos érdeke. Az OTP Csoporthoz tartozó ezen, belföldi társaságok listája elérhető itt: <https://www.otpbank.hu/portal/hu/Rolunk/OTPCsoport>.

Más államba történő adattovábbításra akkor kerülhet sor, ha azt a Társaság számára jogszabály előírja, vagy ahhoz a Társaságnak az érdekmérlegelési teszt elvégzésének eredményeként jogos érdeke fűződik. Amennyiben az adattovábbítás címzettje harmadik országnak minősül, akkor a GDPR V. Fejezében foglalt garanciák egyikének érvényesítése szükséges.

1. **A****DATBIZTONSÁG**

Társaságunk számítástechnikai rendszerei és más adatmegőrzési helyei a székhelyen és az adatfeldolgozó által bérelt szervereken találhatók meg. Társaságunk a személyes adatok kezeléséhez a szolgáltatás nyújtása során alkalmazott informatikai eszközöket úgy választja meg és üzemelteti, hogy a kezelt adat:

* az arra feljogosítottak számára hozzáférhető (rendelkezésre állás);
* hitelessége és hitelesítése biztosított (adatkezelés hitelessége);
* változatlansága igazolható (adatintegritás);
* a jogosulatlan hozzáférés ellen védett (adat bizalmassága) legyen.

Különös gondossággal figyelünk az adatok biztonságára, megtesszük továbbá azokat a technikai és szervezési intézkedéseket és kialakítjuk azokat az eljárási szabályokat, amelyek az általános adatvédelmi rendelet szerinti garanciák érvényre juttatásához szükségesek. Az adatokat megfelelő intézkedésekkel védjük különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés, továbbá az alkalmazott technika megváltozásából fakadó hozzáférhetetlenné válás ellen.

Társaságunk és partnereink informatikai rendszere és hálózata egyaránt védett a számítógéppel támogatott csalás, a számítógépvírusok, a számítógépes betörések és a szolgálatmegtagadásra vezető támadások ellen. Az üzemeltető a biztonságról szerverszintű és alkalmazásszintű védelmi eljárásokkal is gondoskodik. Az adatok napi biztonsági mentése megoldott. Az adatvédelmi incidensek elkerülése érdekében cégünk minden lehetséges intézkedést megtesz, egy ilyen incidens bekövetkezése esetén – incidenskezelési szabályzatunk szerint – haladéktalanul fellépünk a kockázatok minimalizálása, a károk elhárítása érdekében.

1. **A****Z ÉRINTETT ADATKEZELÉSSEL KAPCSOLATOS JOGAI**

Az érintett – az Általános Adatvédelmi Rendelet 12-22. cikkei szerint – kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, kezelésének korlátozását vagy törlését, hozzájárulás visszavonását, illetve tiltakozhat az adatai kezelése ellen.

## Az érintett az Általános Adatvédelmi Rendeletben meghatározott jogai megsértése esetén panasszal fordulhat az adatkezelőhöz az 1. és 3. pontban meghatározott elérhetőségeken.

A Társaság az általános adatvédelmi rendelet 12. cikk (3) bekezdésével összhangban, az érintett jogai gyakorlására irányuló kérelmét indokolatlan késedelem nélkül, de legfeljebb az annak beérkezésétől számított egy hónapon belül teljesíti. Szükség esetén, figyelembe véve a kérelem bonyolultságát és a beérkezett kérelmek számát, ez a határidő további két hónappal meghosszabbítható. A határidő meghosszabbításáról a Társaság a késedelem okainak megjelölésével a kérelem kézhezvételétől számított egy hónapon belül tájékoztatja az érintettet.

Ha az érintett elektronikus úton nyújtotta be a kérelmet, a választ lehetőség szerint szintén elektronikus úton kell megadni, kivéve, ha az érintett azt – a kérelmében kifejezetten megjelölt – más formában kéri.

* 1. **HOZZÁFÉRÉSHEZ VALÓ JOG**

Az érintett jogosult arra, hogy a jelen tájékoztatóban megadott elérhetőségeken keresztül a Társaságtól tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy a Társaság:

* milyen személyes adatait, milyen jogalapon, milyen adatkezelési célból, illetve mennyi ideig kezeli;
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait; milyen forrásból származnak a személyes adatai;
* alkalmaz-e automatizált döntéshozatalt, és ha igen, jogosult megismerni annak logikáját, ideértve a profilalkotást is.

A Társaság az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően az általános adatvédelmi rendelet 12. cikk (5) bekezdésével összhangban, ha az érintett kérelme egyértelműen megalapozatlan, vagy – különösen ismétlődő jellege miatt – túlzó, adminisztratív költségeken alapuló, ésszerű mértékű díjat számíthat fel, vagy megtagadhatja a kérelem alapján történő intézkedést.

Az adatbiztonsági követelmények teljesülése és az érintett jogainak védelme érdekében a Társaság köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

* 1. **HELYESBÍTÉSHEZ VALÓ JOG**

Az érintett személy a jelen tájékoztatóban megadott elérhetőségeken keresztül írásban kérheti, hogy a Társaság módosítsa vagy pontosítsa valamely személyes adatát, amennyiben hitelt érdemlően igazolni tudja a helyesbített adat pontosságát. Ha a kérelmet elektronikus úton küldi meg a Társasághoz, akkor a Társaság is elektronikus úton küldi meg válaszlevelét. Ha más úton kéri megküldeni a választ, kérjük, jelezze ezt a kérelemben.

* 1. **ADATKEZELÉS KORLÁTOZÁSÁHOZ (ZÁROLÁSÁHOZ) VALÓ JOG**

Az érintett személy a jelen tájékoztatóban megadott elérhetőségeken keresztül kérheti, hogy a személyes adatai kezelését a Társaság korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben:

* vitatja a személyes adatai pontosságát (ebben az esetben a Társaság arra az időtartamra korlátozza az adatkezelést, amíg ellenőrzi a személyes adatok pontosságát);
* az adatkezelést jogellenesnek véli, azonban az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).

* 1. **AZ ADATHORDOZHATÓSÁGHOZ VALÓ JOG**

Ön jogosult arra, hogy az Önre vonatkozó és az Ön által a Társaság rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ez akadályozná az Adatkezelőt, ha:

- az adatkezelés hozzájáruláson vagy szerződésen alapul; és

- az adatkezelés automatizált módon történik.

* 1. **TÖRLÉSHEZ VALÓ JOG („ELFELEDTETÉSHEZ VALÓ JOG”)**

Az érintett a jelen tájékoztatóban megadott elérhetőségeken keresztül írásban kérheti a Társaságtól személyes adatai törlését.

A Társaság köteles arra, hogy az Önre vonatkozó személyes adatokat indokolatlan késedelem nélkül törölje, ha – többek között - az alábbi indokok valamelyike fennáll:

- a személyes adatokra már nincs szükség abból a célból, amelyből azokat gyűjtötték vagy más módon kezelték

- Ön visszavonja a hozzájárulását, és az adatkezelésnek nincs más jogalapja;

- az adatkezelés jogalapja jogos érdek, közérdek vagy közhatalmi jogosítvány, és nincs elsőbbséget élvező jogszerű ok az adatkezelésre, vagy

- ha a személyes adatok kezelése közvetlen üzletszerzés érdekében történik, Ön jogosult arra, hogy bármikor tiltakozzon az Önre vonatkozó személyes adatok e célból történő kezelése ellen;

- a személyes adatokat jogellenesen kezelték.

## JOGORVOSLATHOZ VALÓ JOG

## Ha az érintett úgy ítéli meg, hogy a Társaság a személyes adatainak kezelése során megsértette a hatályos adatvédelmi szabályokat, akkor panaszt tehet a Nemzeti Adatvédelmi és Információszabadság Hatóságnál (cím: 1055 Budapest, Falk Miksa utca 9-11; levelezési cím: 1363 Budapest, Pf.: 9.; telefon: +36-1-391-1400; e-mail: [ugyfelszolgalat@naih.hu](mailto:ugyfelszolgalat@naih.hu)). Az érintettnek joga van más, így különösen a szokásos tartózkodási helye szerinti európai uniós tagállamban létrehozott, felügyeleti hatóságnál is panaszt tenni.

Az adatkezelővel szemben bíróság előtt is indítható per a személyes adatok kezelésére vonatkozó szabályok megsértése miatt. Az érintett a pert a Fővárosi Törvényszék előtt vagy a lakóhelye szerinti törvényszék előtt indíthatja meg. Magyarországon a törvényszékek elérhetősége az alábbi linken található: <http://birosag.hu/torvenyszekek>. Amennyiben az érintett szokásos tartózkodási helye az Európai Unió más tagállamában van, akkor a per a szokásos tartózkodási hely szerinti tagállam hatáskörrel és illetékességgel rendelkező bírósága előtt is megindítható.

1. A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok. [↑](#footnote-ref-2)